Študentská televízia, ako jediný študentský klub svojho druhu na Slovensku, vznikla v roku 1989. V našom klube sa študenti stretnú so zaujímavým technickým vybavením a vyskúšajú si prípravu televízneho vysielania, nadobudnú skúsenosti pri práci s kamerou, či uplatnia svoju kreativitu pri strihu videa. Taktiež sa môžu realizovať v rôznych oblastiach tvorby videa od moderovania relácií až po modelovanie grafických animácií. V súčasnej dobe sa naša televízia zameriava na správy z diania na Technickej univerzite, internátoch, či Košíc a taktiež, aj tvorbu zaujímavých relácií a ďalších videí.